[Lucius Episcopus, servus servorum Dei, dilectis filiis Abbati et conventui Cluniacensi, salutem et Apostolicam benedictionem. Justis petentium desideriis dignum est nos facilem præbere consensum, et vota quæ a rationis tramite non discordant, effectu prosequente complere. Quapropter, dilecti in Domino filii, vestris justis postulationibus grato concurrentes assensu, locum quem vobis nobilis vir Jocerannus Grossus consentiente uxore sua, in allodio proprio et sylva de Gron, ubi Ecclesia in honorem sancti Joannis Evangelistæ ædificata dignoscitur, pia largitione concessit secundum limitationes terminorum, qui in scripto authentico ipsius continentur, et sicut locus ipse à vobis cum appendiciis justè et pacificè possidetur, vobis et Monasterio vestro auctoritate Apostolica confirmamus, et præsentis scripti patrocinio communimus. Nulli ergo, etc, Datum Veronæ X. Kalendas Novembris.]